Document ID: 32006R0204

32006R0204
L 034/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 204/2006 НА КОМИСИЯТА
от 6 февруари 2006 година
относно адаптиране на Регламент (ЕИО) № 571/88 на Съвета и за изменение на Решение 2000/113/ЕО на Комисията с оглед организирането на изследване от страна на Общността върху структурата на земеделските стопанства през 2007 г.
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 571/88 на Съвета от 29 февруари 1988 г. относно организирането на изследване от страна на Общността върху структурата на земеделските стопанства (1), и по-специално членове 5 и 8 от него,
като има предвид, че:
(1)
Списъкът на характеристиките, зададени в приложение I към Регламент (ЕИО) № 571/88 на Съвета, следва да бъде адаптиран, за да се следва еволюцията на земеделския сектор и на Общата селскостопанска политика.
(2)
В някои държави-членки резултатите от проучването на Общността за структурата на селскостопанските стопанства, проведено през 2003 г., показват, че някои характеристики са незначителни, а други са придобили значение.
(3)
Регламент (ЕО) № 1782/2003 на Съвета от 29 септември 2003 г. за установяване на общите правила за схемите за пряка финансова подкрепа по Общата селскостопанска политика, за установяване на определени схеми за финансова подкрепа за стопаните и за изменение на Регламенти (ЕИО) № 2019/93, (ЕО) № 1452/2001, (ЕО) № 1453/2001, (ЕО) № 1454/2001, (ЕО) 1868/94, (ЕО) № 1251/1999, (ЕО) № 1254/1999, (ЕО) № 1673/2000, (ЕИО) № 2358/71 и (ЕО) № 2529/2001 (2) въвежда категорията поддържане на земята в добро земеделско и екологично състояние като вид селскостопанска дейност, което налага ревизирането на много различни определения.
(4)
Съответно Регламент (ЕИО) № 571/88 и решението, задаващо дефинициите и обясненията, свързани с въпросния регламент, и по-специално Решение 2000/115/ЕО (3), следва да бъдат изменени.
(5)
Мерките, предвидени в настоящия регламент, са в съответствие със становището на Постоянния комитет по земеделска статистика, основан с Решение 72/279/ЕИО на Съвета (4),
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕИО) № 571/88 се заменя с приложение I към настоящия регламент.
Член 2
Приложение I към Решение 2000/115/ЕО се заменя, както е показано в приложение II към настоящия регламент.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 февруари 2006 година.

Labels: 4
19
6